Mestská časť Bratislava - Nové Mesto

Materiál na rokovanie
Miestneho zastupiteľstva
dňa 17.12.2013

N á v r h 

na zmenu Uznesenia č. 18/15 z 18. zasadnutia Miestneho zastupiteľstva mestskej časti Bratislava – Nové Mesto konaného dňa 15.10.2013 

Predkladá: 						      	Materiál obsahuje:                                                                      

Ing. Ľudovít Kollárik                         				1.   Návrh uznesenia  
prednosta MÚ BNM						2.   Dôvodovú správu
3. 	Uznesenie č. 18/15
4.   Úplný výpis z OR žiadateľa

Spracovateľ:                                  				Stanovisko právnej skupiny:

Mgr. Marianna Moravcová Tomčíková   		          	- nie je potrebné           	
poverená vedením oddelenia podnikateľského,		
právneho a správy majetku							

Na rokovanie prizvať:

spracovateľa                        

december 2013
Návrh uznesenia:

M i e s t n e     z a s t u p i t e ľ s t v o

s c h v a ľ u j e

zmenu Uznesenia č. 18/15 z 18. zasadnutia Miestneho zastupiteľstva mestskej časti Bratislava – Nové Mesto konaného dňa 15.10.2013, nasledovne: 

„zriadenie odplatného vecného bremena na pozemok registra „C“ KN parc. č. 12204/3 – Ostatné plochy o výmere 2709 m2, v k.ú. Nové Mesto, vedenom na LV č. 3749, v prospech žiadateľa - spoločnosti Západoslovenská distribučná, a.s., sídlo: Čulenova 6, 816 47 Bratislava, IČO: 36 361 518, zapísaná v Obchodnom registri Okresného súdu Bratislava I, oddiel: Sa, vložka: 3879/B, za účelom uloženia káblového elektrického vedenia. Odplata vecného bremena bola stanovená Znaleckým posudkom číslo 181/2013 zo dňa 10.07.2013, vypracovaným Ing. Petrom Vinklerom, vo výške 

11 000,00 €

za podmienky, že zmluva o zriadení vecného bremena bude žiadateľom podpísaná v lehote 60 dní od schválenia uznesenia v Miestnom zastupiteľstve a odplata bude pripísaná na účet Mestskej časti Bratislava – Nové Mesto v lehote 15 dní od podpísania zmluvy o zriadení vecného bremena oboma zmluvnými stranami. V prípade, že zmluva o zriadení vecného bremena nebude žiadateľom v uvedenom termíne podpísaná a odplata v uvedenej lehote nebude pripísaná na účet Mestskej časti Bratislava – Nové Mesto, uznesenie stráca platnosť.

a)  bez pripomienok

b)  s pripomienkami

Dôvodová správa:

Dňa 29.11.2012 požiadala spoločnosť Enermont, s.r.o. Mestskú časť Bratislava – Nové Mesto ako vlastníka pozemku registra „C“ KN parcela č. 12204/3 v k.ú. Nové Mesto – ostatné plochy vo výmere 2709m², v k.ú. Nové Mesto, vedenom na LV č. 3749 o zriadenie vecného bremena v prospech spoločnosti ZSE Distribúcia, a.s., sídlo: Čulenova 6, 816 47 Bratislava, IČO: 36 361 518, zapísaná v Obchodnom registri Okresného súdu Bratislava I, oddiel: Sa, vložka: 3879/B, za účelom vybudovania káblového elektrického vedenia k plánovanému investičnému zámeru - dodávky elektrickej energie v požadovanom množstve a kvalite na Riazanskej ulici.

Súhlasné stanovisko k investičnému zámeru vydal Stavebný úrad mestskej časti Bratislava – Nové Mesto pod č. j.: ŽPaÚP-1761/2012/N dňa 16.01.2013.

Predmetné zriadenie odplatného vecného bremena bolo schválené na 18. zasadnutí Miestneho zastupiteľstva mestskej časti Bratislava – Nové Mesto konanom dňa 15.10.2013, pod č. uznesenia 18/15.

Zmena predmetného uznesenia je potrebná z dôvodu: 
1.	zmeny obchodného mena žiadateľa – spoločnosti ZSE Distribúcia, a.s. na Západoslovenská distribučná, a.s.,
2.	nesprávne označeného identifikačného čísla (IČO) žiadateľa. 

Nakoľko zriadenie vecného bremena sa zapisuje do katastra nehnuteľností, bolo potrebné uznesenie z vyššie uvedených dôvodov zmeniť, v opačnom prípade by bol návrh na zriadenie vecného bremena, Okresným úradom, odborom katastra, zamietnutý.